अहि मैथिली फिल्म के शूटिंग जून २०१३ में आरंम्भ भेल छल। सितम्बर २०१४ में अहि फिल्म के पटनाक किछ सिनेमा घर मे रिलीज कैल गेल छल। फिल्म नारी सशक्तिकरण पर आधारित अछि जे मैथिली और भोजपुरी दुनु भाषा मे बनल अछि। फिल्मक मुख्य भूमिका मे नेहा श्री, अनिल मिश्रा, विजय मिश्र, मीना गौतम, शुभ नारायण झा, नीलेश दीपक, आदि छथि फिल्मक निर्माण विष्णु पाठक केने छथि। लेखक अनूप कुमार आ संगीत पवन नारायण देने छथि। मिथिलाक सब सिनेमा घर मे अहि फिल्म के प्रदर्शित हेबाक इंतजार अछि।
 अहि फिल्मक शूटिंगक काज २०१४ में आरम्भ भेल छल और फरवरी २०१५ में संगीत रिलीज कैल गेल छल। सेक्रेड फिग एन्टरटेनमेंट लेल एहि फिल्मक निर्माण गुजराती युवा रत्नेश एन शाह छथि आ निर्देशक प्रशांत नागेन्द्र। उक्त फिल्म मिथिलाक नारी संवेदना पर केंद्रित अछि, मुख्य भूमिका मे स्वेता वर्मा, मीना गौतम, रोशन राज, प्रेमलता मिश्र प्रेम आ उमाकांत छथि। प्रसिद्ध रचनाकार हृदय नारायण झा आ कुणालक गीत कें सीताराम सिंहक संगीत गायक उदित नारायण झा, नंदिता चक्रवर्ती स्वर देलनि छथि।
 निर्देशक नितिन चंद्रा 'चंपारण टॉकीज़' के बैनर तर फिल्म 'मिथिला मखान' के शूटिंग मई २०१५ में सुरु भेल छल एकर शूटिंग कनाडा, नेपाल और मिथिला क्षेत्र भेल अछि। फिल्मक प्रमुख रोल मे क्रांति प्रकाश, अनुरिता झा, पंकज झा छथि जे बॉलीवुड मे अपन पहचान बना चुकल छथि। मैथिली रंगमंच के मांजल कलाकार प्रेमलता मिश्र प्रेम फिल्म मे सेहो छथि। प्रवेश मल्लिक के संगीत में सुरेश वाडेकर सोनू निगम और श्रेया घोसाल के गायिकी बला अहि फिल्म सँ मैथिल भाषी के बहुते उम्मीद अछि। निर्माता नीतू चंद्रा निर्मित अहि फिल्म के ६३म राष्ट्रीय फिल्म पुरस्कार भेंटि चुकल अछि। इ फिल्म २०१६ सँ बनी क तैयार अछि।
 निर्देशक वीरेन्द्र पासवान द्वारा निर्देशित अहि फिल्म के सबटा काज २०१७ में पूर्ण क लेल गेल अछि। दहेज़ प्रथा पर आधारित अहि फिल्म 'दूल्हा चोर' के निर्माता भजन गायक एन के झा "श्याम जी" छथि। अभिराज झा के लिखल गीत के संगीत सँ देने छथि सुरेश आनंद। पार्श्वगायन उदित नारायण, श्याम झा, पुष्प लता, अलका झा तथा सुरेश आनंद। फ़िल्म में मुख्य कलाकार छथि कुमार घनश्याम, कल्पना शाह, प्रतिभा पाण्डेय, अरुणा गिरी आदि। अहि फ़िल्म गीत यूट्यूब पर रिलीज भ गेल ऐछ मुदा फिल्म प्रदर्शित हेबाक इंतजार अछि।
 श्री राम जानकी फिल्म्स तर बनल अहि मैथिली फिल्म 'लव यू दुलहिन' के निर्माता छथि विष्णु पाठक आ रजनी पाठक और निर्देशित केने छथि मनोज श्रीपति। अहि फिल्मक शूटिंग २०१७ के प्रारम्भ भेल छल जेकर शूटिंग पूर्ण भ गेल अछि। कलाकार रूप में विकास झा, आलोक कुमार, अमिय कश्यप, अनिल पतंग, विजय मिश्र, शुभ नारायण झा, प्रतिभा पांडेय ,इंनुश्री आ पूजा पाठक। मैथिल दर्शक के अहि फिल्मक बेसबरी सँ प्रतीक्षा अछि।
 मैथिलि मे एहन पहिल सिनेमा अछि जेकर सबटा कलाकार सँ लऽके टेक्नीकल सपोर्ट धरि सब हिंदी सिनेमा जगत के छथि। एहि फिल्म मे बतौर हिरो पियूष कर्ण आ हिरोईन रैना बनर्जी केँ भूमिका देल गेल अछि। कथा-पटकथा एवम् निर्देशन रूपक शरार केर, कैमरामैन नरेन्द्र पटेल, संगीत प्रवेश मल्लिक केर रहल ई फिल्म प्रेमक बसात के सूटिंग समाप्त भऽ चुकल अछि। सम्भव अछि जे अहि सिनेमा के अहि साल (२०१८) प्रदर्शित क देल जाइत। 